b'\n_START_ARTICLE_\nBabilonya\n_START_SECTION_\nPangalan\n_START_PARAGRAPH_\nAng pangalan na Babilonya ay nanggagaling sa Griyegong Babyl\xe1\xb9\x93n (\xce\x92\xce\xb1\xce\xb2\xcf\x85\xce\xbb\xcf\x8e\xce\xbd), isang pagsasalintitik ng Akkadianong Babili. Ang Babilonyang pangalan noong maagang ika-2 milenyo BK ay Babilli o Babilla na kung alin ay tila isang adapsyon ng hindi pa alam na orihinal na hindi Semitikong pangalan ng lugar. Noong unang milenyo BK, ito ay napalitan na ng Babili sa ilalim ng impluwensiya ng katutubong etimolohiya na nanggaling sa  b\xc4\x81b-ili ("Pintuang-daan ng Diyos" o "Pintuang-daan noong Diyos").\n_START_SECTION_\nSinaunang kasaysayan\n_START_PARAGRAPH_\nIsang tableta na naglalarawan sa paghahari ni Sargon ng Akkad (h-k. ika-23 siglo BK maikling kronolohiya) ay di-tuwirang nagpahayag sa lungsod ng Babilonya. Ang tinatawag na Mga Salaysay na Weidner ay nagpapahayag na itinayo ni Sargon ang Babilonya "sa harap ng Akkad" (ABC 19:51). Ang isa pang mas bagong salaysay ay nagpapahayag na "naghukay ng lupa ng balon ng Babilonya at gumawa ng kapilas ng Babilonya sa tabi ng Akkad" (ABC 20:18\xe2\x80\x9319) si Sargon.\n_START_SECTION_\nLumang panahon ng Babilonya\n_START_PARAGRAPH_\nAng Unang Dinastiyang Babilonya ay itinatag ng isang Amorrheong pinuno na nagngangalang Sumu-abum noong 1894 BK,  na nagpahayag ng pagsasarili mula sa kalapit na lungsod-estado ng Kazallu. Hindi katutubo ang mga Amorrheo sa Mesopotamya ngunit mga medyo-lagalag na Cananeong Hilaga-kanlurang Semitikong mananalakay mula sa hilagang Lebant.\n_START_SECTION_\nPagiging Persang Babilonya\n_START_PARAGRAPH_\nBumagsak ang Imperyong Babilonya nang mapasakamay ito ni Haring Ciro (o Ciro ang Dakila) ng Persiya noong 539 BK. Pagkatapos magapi ang Babilonya, pinakawalaan ng hari ang mga Hebreo na nadakip sa pagsugod ng dating haring Nebuchadnezzar. Ang Babilonya ang huling imperyong natatag sa Sinaunang Mesopotamya. Dahil kontrolado ng Persiya ang imperyo, tinawag na itong Persang Babilonya. Ang huling pinuno ng imperyo ay si Philip II Philoromaeus; tuluyang bumagsak ang imperyo sa pananakop ng mga Romano.\n_START_SECTION_\nPaglusob sa mga Hebreo\n_START_PARAGRAPH_\nSa Bibliya, pagkatapos ng kamatayan ni Haring Solomon nilusob at sinira ng mga Babilonyan, na pinangungunahan ni Nebuchadnezzar, ang Jerusalem, at nagtangay din sila ng maraming mga mamamayang ginawang mga bihag. Sa kalaunan, naging sagisag sa mga pahina ng Bibliya ang Babilonya na anumang makapangyarihan at makasalanang lungsod, o maging ng anumang gawing pangkaisipan na laban at labag sa kalooban ng Diyos.'